**Ամելիա Պոսսե** (շվեդերեն՝ Amelie Posse, փետրվարի 11, 1884(1884-02-11)[…], Jakob and Johannes parish, Շվեդիա և Ստոկհոլմ, Շվեդիա - մարտի 3, 1957(1957-03-03), Օսկար, Շվեդիա և Ստոկհոլմ, Շվեդիա), շվեդ գրող, ինքնակենսագրական գրքերի հեղինակ։

Կենսագրություն
--------------

Ամելիա Պոսսեն ծնվել է 1884 թվականին, Ստոկհոլմում, բայց նրա մանկությունն անցել է Սկոնեում։ Նրա հայրը՝ Ֆրեդրիկ Արվիդսոն Պոսսեն, քաղաքացիական ինժեներ էր, մայրը՝ Աուդա Գունհիլդա Վեններբերգը, սիրողական երգիչ։ 1897 թվականին մահացել է Ամելիայի հայրը, և ընտանիքը տեղափոխվել է Լունդ։ Ամելիան հաճախել է դպրոց և մասնավոր պարապել գերմաներեն և իտալերեն, իսկ ավելի ուշ Կոպենհագենում սովորել դաշնամուր նվագել և նկարել։ 1904 թվականին նա ամուսնացել է ուսուցիչ Անդրեաս Բիերի հետ։ 1912 թվականին նրանք ամուսնալուծվել են և Ամելիան մեկնել է Իտալիա, ինչի մասին երկար ժամանակ երազել էր։ Այնտեղ ամուսնացել է չեխ նկարիչ Օսկար Բրազդովի հետ և նրա հետ մի քանի տարի բնակվել Հռոմում, իսկ 1925 թվականին ամուսինները տեղափոխվել են Չեխոսլովակիա։

Ամելիա Պոսսեն որպես գրող առաջին անգամ հանրությանն է ներկայացել 1931 թվականին։ Նա հրատարակել է Իտալիայում իր կյանքի մասին երեք գիրք՝ *Den oförlikneliga fångenskapen* (1931), *Den brokiga friheten* (1932) և *Vidare* (1936): Երբ 1938 թվականին Գերմանիան գրավել է Սուդետները, Ամելիան տեղափոխվել է Պրահա։ 1939 թվականին ամուսնալուծվելուց հետո նա վերադարձել է Շվեդիա, որտեղ 1940 թվականին ստեղծել է այսպես կոչված «Երեքշաբթի ակումբ» (Tisdagsklubben) միջազգային հականացիստական կազմակերպություն։ Պատերազմի տարիների իր փորձը նա նկարագրել է *Åtskilligt kan nu sägas* (1949) գրքում։ Բնակվելով Ստոկհոլմում՝ նա զբաղվել է Չեխոսլովակիայից փախստականների օգնության կազմակերպման հարցերով։ Երկրորդ աշխարհամարտի տարիներին Ամելիա Պոսսեն շարունակել է գրել և 1940-1946 թվականներին հրատարակել հինգ գիրք։ Առավելապես մեծ հաջողություն են ունեցել նրա մանկության մասին հիշողությունները՝ «I begynnelsen var ljuset» (1940), որին հաջորդել են՝ «Kring kunskapens träd» (1946) և «Kunskapens träd i blom» (1946) գրքերը։ 1946 թվականին Ամելիա Պոսսեն կրկին ուղևորվել է Չեխոսլովակիա, որտեղ նա միացել է հակակոմունիստական շարժմանը։

1948 թվականին նա ստիպված լքել է երկիրը։ Նրա կյանքի այս շրջանի մասին «*När järnridån föll över Prag*» գիրքը հրատարակվել է հետմահու։ 1951-1952 թվականներին Ամելիան բնակվել է Հռոմում և ճանապարհորդել, ինչը դարձել է նրա վերջին՝ Minnenas park գրքի թեման (1954)։

Ամելիա Պոսսեն մահացել է 1957 թվականին և թաղված է Սմոլանդում։

Ծանոթագրություններ
------------------

1. 1 2 3 4 5 6 7 8 9 10  Amelie Posse (швед.) — 1917.
2. 1 2 3 4 5 6 7 8  Swedish death index
3. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2 3 4  Czech National Authority Database
5. ↑  Amelie Posse 1884-02-11 — 1957-03-03
6. ↑  LIBRIS — 2018.
7. ↑  Swedish Census 1910 (швед.) — Riksarkivet.
8. 1 2  Svenskt biografiskt lexikon
9. 1 2 3 4 5  Svenskt kvinnobiografiskt lexikon

Արտաքին հղումներ
----------------

* Eva Strömberg Krantz։ «Amelie Posse»։ *Svenskt kvinnobiografiskt lexikon* (անգլերեն)
* Eva Strömberg Krantz։ «Amelie Posse»։ *Svenskt biografiskt lexikon* (շվեդերեն)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական · Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 90190110 · BNF: 166004213 · GND: 120011514 · ISNI: 0000 0000 7329 5373 · LCCN: n89658903 · NKC: jn19981002028 · NLA: 36578807 · NTA: 228071542 · NUKAT: n2012262544 · LIBRIS: 196979 · SUDOC: 147790018 · VIAF: 100384734 · WorldCat VIAF: 100384734 |

 |

 |